Fotograaf gevonnis oor kinderporno | Maroela Media
Fotograaf gevonnis oor kinderporno
Riaan Roux. Foto: Facebook
Riaan Roux (46), 'n fotograaf van Klerksdorp in Noordwes, het in die plaaslike streekhof skuld erken nadat meer as 2 000 pornografiese foto's van kinders in sy besit gevind is.
Roux het 'n pleit- en vonnisooreenkoms met die staat aangegaan waarin hy erken hoe hy onder die gebruikernaam Daswolf die foto's van die internet afgelaai en op 'n hardeskyf gestoor het.
Volgens die inligting in die ooreenkoms het Roux se aksies vir die eerste keer in 2015 aan die lig gekom toe die polisie inligting van Interpol in Rusland ontvang het van 'n moontlike verdagte in Suid-Afrika wat pornografiese foto's en beeldmateriaal van kinders aflaai. Die IP-adres wat gebruik is om die pornografie mee af te laai, is met Roux verbind.
Roux se huis en fotografiese ateljee is deursoek en die polisie het op skootrekenaars, geheuestokkies, hardeskywe en selfone beslag gelê. Altesaam 2 391 foto's van minderjarige kinders, wat kaal in speelareas en op strande afgeneem is, is gevind. Roux is uiteindelik in April verlede jaar op 'n aanklag van die besit van kinderpornografie in hegtenis geneem.
In die pleitooreenkoms erken Roux hy het beplan om die foto's af te laai en hy is nie deur iemand anders beïnvloed om dit te doen nie. "Ek aanvaar daar is geen verskoning vir my optrede nie," het hy gesê.
Die staat het aangevoer dit is verswarend dat Roux 'n professionele fotograaf is wat dikwels vertrou word om foto's van kinders te neem tydens fotosessies of by skoolbyeenkomste. Die staat het ook aangevoer dat Roux die ervaring en toerusting het om foto's te redigeer, wat "nie 'n ongewone praktyk is vir mense wat kinderpornografie vervaardig, versprei en besit nie". Roux het nie self die pornografiese foto's wat in sy besit gevind is geneem nie.
Roux is 'n boete van R5 000 of 18 maande tronkstraf opgelê, asook 'n verdere drie jaar tronkstraf wat vir vyf jaar opgeskort is. Sy naam is in die nasionale register vir seksuele oortreders opgeneem en die hof het gelas dat hy onbevoeg is om 'n vuurwapen te besit.
Roux is in 1990 op twee aanklagte van diefstal skuldig bevind en in 1994 op drie oortredings van die Wet op Plofstowwe. Hy is verloof en is die pa van twee minderjarige kinders. Die kinders is nie in sy sorg nie.
Sjoe ma sy straf is lig. Sy verloofde moet dadelik di verlowing verbreek. Hy kan nooit naby kids vertrou word ni. Siek B
die storie wat ek het is dat dit op hom geplant is,so my vraag is,is daar konkrete bewyse dat hy dit self af gelaai is of kon dit deur sy wi fi router af gelaai gewees het na sy pc toe.
Vir so n oortreding is sy straf hopeloos te lig liewe hemel dit is onskuldige kinders wie se fotos hy het dit walg my dat n man wat self twee kinders het so duiwels kan wees!!!! Jy moet baie ledig wees om so laag te daal en ons almal weet wat veroorsaak ledigheid!!!!
Sjoe @Adriaan, dan moet jy darem vreeslike vyande hê as iemand so iets op jou plant. Onthou die tronk sit vol onskuldige mense.
Sy straf is te lig, hoe haal hy dit in sy hoof om so iets te doen en besef hy wel dat hy sy verloofde en kinders verskriklik seer gemaak het.